Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: szóló 1993. évi LV. törvénynek, illetve a végrehajtásáról
Paragraph Index: 88

3. pontja körébe tartozó károkra nyújt rendezést; a magyar—csehszlovák lakosságcsere kapcsán felmerülő vagyonjogi kérdésekben azonban további vizsgálat szükséges, tekintettel a különböző megállapodásokban található összefüggésekre. Az országgyűlési biztos nem fogadta el alkotmányos lehetőségként azt, hogy a tervezett törvényi rendezés csak egy ügycsoportra (az ún. háborús jóvátételre) vonatkozzék. Ez — amellett, hogy diszkriminációt jelent a károsultak csoportjai között — éppen a szerződések szoros kapcsolata miatt sem alkalmas az Alkotmánybíróság által is megállapított, mulasztásban megnyilvánuló alkotmányellenesség megszüntetésére. Ismételten kérte, hogy a sok év óta számos panaszt előidéző kárpótlási téma mielőbb kerüljön a Kormány elé, az általa javasolt minden esetfajtát felölelve. A külügyminiszter válaszlevelében közölte, hogy osztja az országgyűlési biztos véleményét abban, hogy a jogosultak igényei nem kérdőjelezhetők meg; és a Kormány elé kerülő előterjesztés valamennyi vagyonjogi megállapodás alapján fennálló kártalanítási kötelezettséget megfelelően bemutatja. Ugyanezek az alkotmányos jogokkal összefüggő viszszásságok voltak megállapíthatók az OBH 918/1998. sz. ügyben is azzal a különbséggel, hogy a panaszos még a csehszlovák—magyar lakosságcsere egyezmény megkötése előtt, 1945 júniusában települt át Magyarországra. A panaszos ingatlana ez esetben is a csehszlovák állam tulajdonába került, és azért kártalanításban nem részesült. Az országgyűlési biztos a külügyminiszternek az előbbihez hasonló ajánlást tett. OBH 7434/1997. I. Az Alkotmány 15. §-ában, a család védelmével, a 67. § (1) bekezdésében rögzített gyermekek jogainak védelmével, valamint a

Source: https://magyarkozlony.hu/hivatalos-lapok/fb099cd5628f0cf870629d5eef62e02db171d188/dokumentumok/01043d1a7629ce56f337a052076a09c0ca102301/letoltes